Со овој Предлог на Закон за изменување и дополнување на Законот за задолжително капитално финансирано пензиско осигурување се врши усогласување со новиот Закон за општа управна постапка.

Со членот 1 се брише меѓународно признатиот сертификат за познавање на англискиот јазик АПТИС, како услов за избoр на член на Советот на експерти.

Со членот 2 се брише писмената комуникација меѓу Агенцијата и странките со цел да нема ограничување и да се остави на странката да го избира начинот на кој ќе комуницира со Агенцијата.

Со членот 3 се поедноставува постапката за премин на член од еден во друг задолжителен фонд, односно се предлага бришење на обврската за нотарска заверка на изјавата за согласност за премин на член од еден во друг задолжителен пензиски фонд.

Со членовите 4 и 5 се предвидува кои докази за утврдување на одредени факти Агенцијата ги прибавува по службена должност, и рок за нивно прибавување и добивање.

Со членовите 6 и 7 се брише зборот писмена, со цел комуникацијата да не се ограничува само на писмена комуникација.

Со член 8 се пропишува прекршок за слжбено лице од Агенцијата и службеното лице од надлежен јавен орган, доколку не ги прибави доказите по службена должност во определен рок.

Со членот 9 се предлага постапките до денот на отпочнување на примената на овој закон да завршат согласно законот по кој биле започнати.

Одредбите 10 и 11 се однесуваат на отпочнување на примената на одредбите од овие измени и дополнувања.